KLASA: 500-01/24-01/08

URBROJ: 2140-01-24-4

Krapina, 06. ožujak 2024.

Na temelju članka 11. stavka 2. točka 4. Zakona o zdravstvenoj zaštiti (Narodne novine, broj 100/18, 125/19, 133/20, 147/20, 136/21, 119/22, 156/22 i 33/23) i članka 17. Statuta Krapinsko-zagorske županije (Službeni glasnik Krapinsko-zagorske županije, broj 13/01, 5/06, 14/09, 11/13, 13/18, 5/20, 10/21 i 15/21- pročišćeni tekst), Županijska skupština Krapinsko-zagorske županije na 16. sjednici, održanoj 6. ožujka 2024. godine donosi

O D L U K U

o izmjenama i dopunama Odluke o organizaciji mrtvozorničke službe na području Krapinsko-zagorske županije

Članak 1.

U Odluci o organizaciji mrtvozorničke službe na području Krapinsko-zagorske županije („Službeni glasnik Krapinsko-zagorske županije“, broj 10/21) članak 10. mijenja se i glasi:

„Mrtvozornicima za svaki obavljeni pregled umrle osobe pripada naknada za rad i naknada troškova prijevoza u ukupnom neto iznosu od 60,00 EUR-a za mrtvozornike privatne zdravstvene radnike u ordinacijama. te 50,00 EUR-a za mrtvozornike u drugačijem radnopravnom statusu.

Naknade iz stavka 1. ovog članka se isplaćuju mrtvozornicima na temelju dostavljenih računa ukoliko su mrtvozornici privatni zdravstveni radnici u ordinacijama, odnosno na temelju dostavljenog zahtjeva za isplatu, uz obaveznu naznaku neto iznosa, ukoliko su mrtvozornici u drugačijem radnopravnom statusu.

Zahtjev odnosno račun iz stavka 2. ovog članka dostavlja se upravnom odjelu nadležnom za poslove zdravstva, najkasnije do 20. u mjesecu za prethodni mjesec, a uz isti mrtvozornici su dužni priložiti specifikaciju pregleda umrlih osoba ovjerenu od nadležnog matičnog ureda.

Sredstva za rad mrtvozornika osiguravaju se u proračunu Krapinsko-zagorske županije, na pozicijama upravnog odjela nadležnog za poslove zdravstva, a isplaćuju se na račun mrtvozornika.“

Članak 2.

Ova Odluka objavit će se u „Službenom glasniku Krapinsko-zagorske županije“, a stupa na snagu 1. travnja 2024. godine.

 PREDSJEDNIK

 ŽUPANIJSKE SKUPŠTINE

 Zlatko Šorša

DOSTAVITI:

1. Upravni odjel za zdravstvo, socijalnu politiku,

branitelje, civilno društvo i mlade,

1. Upravni odjel za financije i proračun,
2. Službeni glasnik, za objavu,
3. Za Zbirku isprava,
4. Pismohrana.